नई दिल्ली: भारत और दक्षिण अफ्रीका के बीच सीरीज का पांचवां वनडे मैच पोर्ट एलिजाबेथ में कल खेला जायेगा. सीरीज में 3-1 से बढ़त हासिल करने के बाद टीम इंडिया को सीरीज जीतने के लिए सिर्फ एक मैच जीतने की जरूरत है. विराट कोहली की कप्तानी में भारतीय टीम ने अब तक बेहतरीन प्रदर्शन किया है. पांचवां वनडे मुकाबला टीम इंडिया के दिग्गज खिलाड़ी एमएस धोनी और अजिंक्य रहाणे के लिए बेहद खास है. धोनी ने इस मैदान पर एक मैच खेल चुके हैं. उन्होंने 2011 में इसी मैदान में एक मैच खेला था, जिसमें वो महज 2 रन बनाकर आउट हो गए थे. लेकिन अब पांचवां वनडे धोनी के लिए बेहद खास होगा.